Ons maak dié deftige garnaalglasies en sit dit voor saam met ’n growwe chimichurri, lekker baie vars koljanderblare en ekstraromerige roomkaas. Vir ’n rokerige geur kan die garnale oor baie warm kole gebraai word.
’n Lipleklekker vegetariese opsie vir happieskos. Marineer die blomkool oornag om soveel moontlik geur aan die happies te gee.
Ons geur die spek met speserye soortgelyk aan dié in chorizo om die spek ekstra skop te gee. Saam met die spanspek en vars basilie is dit ’n wenkombinasie.